เปเย รับ เรือใบ ขาดความคิดสร้างสรรค์เกมพ่ายปืน
มานูเอล เปเยกรินี กุนซือของ แมนเชสเตอร์ ซิตี้  ยอมรับ ทีมของเขาขาดความสร้างสรรค์ในการเล่นจนไม่สามารถเจาะเข้าไปทำประตูได้ซึ่งถือเป็นหนึ่งในเหตุผลที่ทำให้เรือใบสีฟ้าเปิดบ้านพ่าย อาร์เซนอล ไป 0-2 ในเกมพรีเมียร์ลีก เมื่อคืนวันอาทิตย์,สำนักข่าวต่างประเทศรายงานวันที่ 18 ม.ค. ว่า มานูเอล เปเยกรินี ผู้จัดการทีม เรือใบสีฟ้า แมนเชสเตอร์ ซิตี้  ยอมรับ ทีมของเขาขาดความสร้างสรรค์ในการเล่นจึงไม่สามารถเจาะเข้าไปทำประตูได้ ซึ่งถือเป็นหนึ่งในเหตุผลที่ทำให้ทีมของเขาเปิดบ้านพ่าย ปืนใหญ่ อาร์เซนอล ไป 0-2  ในเกมพรีเมียร์ลีก อังกฤษ เมื่อคืนวันอาทิตย์ที่ผ่านมา,เกมที่สนาม เอติอัด สเตเดียม ทีมเยือนอย่าง อาร์เซนอล ได้ประตูนำก่อน 1-0 จากการยิงจุดโทษของ ซานติ กาซอร์ลา ก่อนที่ โอลิวิเยร์ ชิรูด์ จะมาโขกปิดท้าย ช่วยให้ปืนใหญ่ บุกมายัดเยียดความปราชัยให้กับ แมนฯซิตี้ ถึงถิ่น 2-0 ส่งผลให้ แมนฯซิตี้ มีแต้มตามหลัง เชลซี ทีมจ่าฝูง 5 แต้มเหมือนเดิม ,เปเยกรินี กล่าวว่าผมคิดว่ามีสองเหตุผลสำหรับความพ่ายแพ้ของเราในเกมนี้ หนึ่งในนั้นคือการเสียจุดโทษ  รวมทั้งเราขาดความคิดสร้างสรรค์  ผมไม่คิดว่าจุดโทษคือจุดเปลี่ยนของเกมนี้ เพราะก่อนที่จะเสียจุดโทษพวกเราครองบอลและเล่นได้ดีบริเวณใกล้เขตโทษของพวกเขา  อีกอย่างหนึ่งคือเราครองบอลได้เยอะ แต่พวกเราขาดความคิดสร้างสรรค์รวมทั้งไอเดียในการเข้าทำ มันจึงเป็นเรื่องยากที่เราจะทำประตูได้   ขณะที่พวกเขามีสมาธิและเล่นเกมรับได้ยอดเยี่ยมตลอด 90 นาทีเลย
มานูเอล เปเยกรินี กุนซือของ แมนเชสเตอร์ ซิตี้  ยอมรับ ทีมของเขาขาดความสร้างสรรค์ในการเล่นจนไม่สามารถเจาะเข้าไปทำประตูได้ ซึ่งถือเป็นหนึ่งในเหตุผลที่ทำให้เรือใบสีฟ้าเปิดบ้านพ่าย อาร์เซนอล ไป 0-2
พรีเมียร์ลีก,แมนเชสเตอร์ ซิตี้,อาร์เซนอล,มานูเอล เปเยกรินี,ข่าวกีฬา